stanford-oval/wikipedia huggingface dataset:
Salvis Cielavs
Ura > Alkutaival

Cielavs aloitti lentopallouransa jo nuorena. Nopeasti hän nousi Latvian juniorimaajoukkueeseen. Hän pelasi uransa ensimmäiset aikuisten pelit Latvian pääsarjassa Dynamo Rikan väreissä, jonka jälkeen hän pelasi myös Original Polmosin väreissä Ranskassa. Vuonna 2000 SM-liigaan noussut Pielaveden Sampo hankki Latvian miesten maajoukkueen hakkurin riveihinsä.
Ura > Pielaveden Sampo

Cielavsin hankinta oli Sampolle loistava löytö sillä joukkue nousi räjähdysmäisesti SM-liigan yhdeksi kärkijoukkueeksi Cielavsin ja muutaman tarkkaan mietityn täsmähankinnan avulla. Heti seuraavalla kaudella Cielavsin ja nousijajoukkueen työ alkoi tuottaa tulosta kun joukkue eteni SM-finaaliehin, jossa se kuitenkin lopulta hävisi Raision Loimulle. Cielavs valittiin liigan tähtiseitsikkoon Samposta. Seuraavalla kaudella Cielavs pääsi joukkueen kanssa jälleen mitalin makuun kun mitali oli tällä kertaa pronssin värinen. Pronssia joukkue otti jälleen myös kaudella 2003 ja Cielavs valittiin toisen kerran urallaan tähtiseitsikkoon liigassa.
Viimein koitti ensimmäinen täysosuma Cielavsille ja koko joukkueelle, kun Sampo juhli historiansa ensimmäistä suomenmestaruutta kaudella 2004. Sama kaava toistui myös seuraavalla kaudella Sampon juhliessa SM-kultaa. Finaalisarjassa oli kuitenkin käydä huonosti Sampolle kun kolmannen finaalin avauspallossa Cielavsilta murtui ranne. Sampo hävisi kyseisen pelin mutta nousi neljännessä pelissä voittoon ja suomenmestaruuteen. Cielavs nosti kauden aikana myös pienen kohun kun hän potkaisi kesken runkosarjan ottelun Isku-Volleyn pelaaja Tuomas Tihistä päähän. Myöhemmin Sampo teki valituksen myös Tuomas Tihisestä, koska videonauhalla oli paljastanut että Tihinenkin oli potkaissut myös Cielavsia.
Kaudella 2006 Sampolla oli historiansa huonoin kausi. Cielavs ja koko joukkue olivat unella ja Sampo tippui puolivälierissä. Kausi 2007 oli jälleen Cielavsille ja Sampolle hyvä kun joukkue otti Suomen Cupin kultaa, ja eteni Euroopan Cupissa kahdeksan parhaan joukkoon. SM-liigassa joukkue jäi täpärästi toiseksi. Cielavsilla oli käydä jälleen ennen finaaleja köpelösti kun hänen nilkkansa vääntyi runkosarjan viimeisellä kierroksella. Cielavs pystyi kuitenkin pelaamaan finaalit.
Kaudella 2008 Cielavs sai urallansa ensimmäisen kilpailijan Sampoon hakkurin roolissa, kun Suomen maajoukkueen tuore kasvo Olli-Pekka Ojansivu liittyi joukkueeseen. Cielavs ja Ojansivu pelasivat molemmat vaihtelevan kauden joka päättyi SM-hopeaan. Suomen Cupissa joukkue otti voiton, ja oli jälleen Euroopan Cupissa kahdeksan parhaan joukossa.
Ura > Rovaniemen Santasport

Kaudella 2009 Cielavsin piti pelata Kyproksen pääsarjassa. Pielaveden Sampo myi hänet pois Omonia Nikosian joukkueeseen, koska joukkueella oli jo kaksi huippuhakkuria. Sopimus oli jo viittä vaille valmis mutta se kuitenkin kariutui lopulta. Cielavs palasi Suomeen ja Sampon pääkiistakumppanin Rovaniemen Santasportin riveihin.
Santasportissa Cielavs palasi huippukausiensa kuntoon. Hän oli lähes kaikissa henkilökohtaisissa tilastoissa kymmenen parhaimman pelaajan joukossa. Santasportissa Cielavs voitti SM-hopeaa kaudelta 2009. Tämän jälkeen hän siirtyi 1-sarjassa pelanneen Oulun Ettan riveihin, jonka nousua liigakentille hän oli edesauttamassa. Etta voitti 1-sarjan mestaruuden ja pudotti liigakarsinnoissa Isku-Veikot SM-liigasta. Cielavs oli läpi kauden tärkeässä roolissa joukkueessa.
Kaudella 2010–2011 latvialaishakkuri jatkoi oululaisseurassa. Etta sijoittui liigassa yllättäen neljänneksi nousijajoukkueena.
Muuta

Cielavs on myös kirjauttanut enimmäisulottuvuudekseen 370 cm Suomen Cupin finaalitapahtumassa 2004. 370 cm:n ulottuvuutta ei maailmalla ole kuin alle 10 pelaajalla. Pielaveden Sampossa pelatessaan Cielavs nousi yhdeksi seuran historian pidetyimmäksi pelaajapersoonaksi. Hän asui myös Pielavedellä toisin kuin kaikki muut sampolaisten pelaajat.
Cielavs sai vuonna 2011 Suomen kansalaisuuden.
Saavutukset > Henkilökohtaiset

2 kertaa SM-liigan paras hakkuri 2001, 2003
Kuukauden liigapelaaja (maaliskuu) 2009
Saavutukset > Joukkueessa

2 SM-kultaa 2004, 2005
3 SM-hopeaa 2001, 2007, 2008
2 SM-pronssia 2002, 2003
Suomen cupin voitto 2006, 2007
1-sarjan voitto 2010
Euroopan Cupin 8. parhaan joukossa 2007, 2008
Schrei

| Schrei Tokio Hotel |
| --- | --- | --- |

Studioalbumin tiedot
 Äänitetty : 2004–2005
 Julkaistu: 19. syyskuuta 2005
 Tuottaja(t): David Roth, Pat Benzner, David Jost, Peter Hoffmann
 Tyylilaji: rock
 Kesto: 41.50
 Levy-yhtiö: Universal Music
Listasijoitukset
  Suomen virallinen lista: 38.
Tokio Hotelin muut julkaisut
|   | Schrei 2005 | Zimmer 483 2007 |
Schrei (suom. kilju, huuda) on Tokio Hotel -yhtyeen ensimmäinen albumi. Se julkaistiin vuonna 2005.
Albumi nousi Suomen virallisen listan sijalle 38.
Kappaleet

Schrei – 3.17 (säv. Dave Roth, David Jost)
Durch den Monsun – 3.56 (säv. Bill Kaulitz, Dave Roth, David Jost, Pat Benzner, Peter Hoffmann)
Leb' die Sekunde – 3.45 (säv. Bill Kaulitz, Dave Roth, David Jost, Pat Benzner)
Rette mich – 3.42 (säv. Dave Roth, David Jost, Pat Benzner)
Freunde bleiben – 3.42 (säv. Dave Roth, David Jost, Pat Benzner)
Ich bin nich' ich – 3.48 (säv. Bill Kaulitz, Dave Roth, David Jost)
Wenn nichts mehr geht – 3.53 (säv. Bill Kaulitz, Dave Roth, David Jost, Pat Benzner)
Lass uns hier raus – 3.06 (säv. Tokio Hotel, Dave Roth, David Jost, Pat Benzner)
Gegen meinen Willen – 3.36 (säv. Tokio Hotel, Dave Roth, David Jost, Pat Benzner)
Jung und nicht mehr Jugendfrei – 3.22 (säv. Tokio Hotel, Dave Roth, David Jost)
Der letzte Tag – 3.04 (säv. Bill Kaulitz, Dave Roth, David Jost, Pat Benzner)
Unendlichkeit – 2.29 (säv. Tokio Hotel)
Silla (täsmennyssivu)

Silla voi tarkoittaa:
Silla, Korean historiallinen valtio
silla eli viskoosi, tekstiilikuitu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Silla”, voi hakea sivunnimihaulla, laajalla sivunnimihaulla tai tekstihaulla.
Shangaanit

Shangaanien kansantanssiesitys
Shangaanit  ovat  afrikkalainen  etninen ryhmä. He elävät pääosin Maputon ja Gazan maakunnissa Mosambikin eteläosassa ja Limpopon provinssissa Etelä-Afrikan puolella sekä Swazimaassa ja Zimbabwessa. Shangaaneja on noin 1,5 miljoonaa sekä Mosambikissa että Etelä-Afrikassa, satatuhatta Zimbabwessa ja 20000 Swazimaassa.
Shangaanien kieli on hyvin lähellä tsongan kieltä tai mahdollisesti sen murre, ja shangaanit, tongat ja tsongat lasketaan toisinaan samaksi kansaksi, toisinaan lähisukulaisiksi. Etelä-Afrikassa puhutaan myös Shangaan–Tsonga-kulttuurista.
Shangaanit ovat perinteisesti olleet maanviljelijöitä ja jossain määrin pitäneet myös karjaa. Etelä-Afrikka perusti heille Gazankulun bantustanin, josta tehtiin itsenäinen vuonna 1973. Gazankulu oli riippuvainen kultakaivoksista, ja se liitettiin takaisin Etelä-Afrikkaan vuonna 1994.
Aiheesta muualla

Kuvia tai muita tiedostoja aiheesta Shangaanit Wikimedia Commonsissa
Sergei In-Fa-Lin
Saavutukset

Seurajoukkueissa
Neuvostoliiton mestaruuspronssia vuonna 1990 SKA-Sverdlovskin riveissä,
IVY:n mestaruushopeaa 1992 SKA-Sverdlovskin riveissä,
Aiheesta muualla

Profiili Bandysidan.nu-sivustolla
Sav Rocca

| Sav Rocca |
| --- | --- |
 Sav Rocca vuonna 2012.
Henkilötiedot
Syntynyt: 20. marraskuuta 1973 (ikä 50) Melbourne
Kansalaisuus:   Australia
Amerikkalaisen jalkapallon pelaaja
Pituus:  196 cm
Paino:  120 kg
Pelipaikka:  lentopotkun potkaisija
Pelinumero:  6
Pelaajaura
Seurat:  Philadelphia Eagles   Washington Redskins
Pääsarjaura:  2007–2013
Saverio Giovanni ”Sav” Rocca (s. 20. marraskuuta 1973 Melbourne, Australia) on australialainen entinen australialaisen ja amerikkalaisen jalkapallon ammattilaispelaaja. Hän pelasi  NFL-liigassa vuosina 2007–2014 edustaen Philadelphia Eaglesiä ja Washington Redskinsia.
Ura

Ennen NFL-uraansa Rocca pelasi australialaista jalkapalloa kotimaansa pääsarjassa AFL:ssä vuosina 1992–2006. Liityttyään seuraavana vuonna Philadelphia Eaglesin joukkueeseen hänestä tuli 33-vuotiaana NFL-historian vanhin tulokas. Ennätystä oli aiemmin pitänyt hallussaan toinen australialainen, Ben Graham, joka teki NFL-debyyttinsä 31 vuoden iässä.
Rocca siirtyi Washington Redskinsiin heinäkuussa 2011. Hän edusti joukkuetta kolme kautta. Maaliskuussa 2014 hänet vapautettiin sopimuksesta ja hän palasi Australiaan. Rocca pelasi AFL-liigassa vielä kaksi kautta ennen ammattilaisuransa lopettamista.
Muuta

Roccan veli, Anthony Rocca, on entinen australialaisen jalkapallon pelaaja. Hänenkin on ajoittain huhuttu isoveljensä tavoin yrittävän uraa NFL:ssä, joskaan toistaiseksi mitään konkreettista ei ole tapahtunut.
Shinobu Ikeda

| Henkilötiedot |
| --- | --- | --- |
Koko nimi: Shinobu Ikeda
Syntymäaika: 5. tammikuuta 1962 (ikä 62)
Syntymäpaikka: Shizuoka, Japani
Kansalaisuus:  Japani
Pelipaikka: Puolustaja
Pituus: 164 cm
Seurat
| Vuodet | Seura | O (M) |
| 1980–1990 1990–1992 | Nissan Motors Matsushita Electric |  3 (0) |
Maajoukkue
| 1985 | Japani | 1 (0) |
 Seurajoukkueuran tilastot kattavat vain kansalliset sarjat.
Shinobu Ikeda (jap. 池田 司信, Ikeda Shinobu; s. 5. tammikuuta 1962 Shizuoka) on japanilainen entinen jalkapalloilija.
Jalkapallomaajoukkue

Ikeda debytoi Japanin maajoukkueessa kesäkuussa 1985.
Aiheesta muualla

National Football Teams
Japanin naisten jalkapallomaajoukkueen päävalmentajat
Ichihara (1981) • Orii (1984) • R. Suzuki (1986–1989) • T. Suzuki (1989–1996) • Miyauchi (1997–1999) • T. Suzuki (1999) • Ikeda (2000–2002) • Ueda (2002–2004) • Ohashi (2004–2007) • Sasaki (2008–2016) • Takakura (2018–)
Silkkiä ja luoteja

| Silkkiä ja luoteja> Silk Stalkings |
| --- | --- |
 Sarjan logoteksti.
Tyyli:  rikosdraama
Kestoaika:  48 minuuttia
Luoja(t):  Stephen J. Cannell
Pääosissa:  Rob Estes Mitzi Kapture William Anton Charlie Brill Tyler Layton Nick Kokotakis Chris Potter Janet Gunn
Alkuperämaa:  Yhdysvallat
Alkuperäiskieli:  englanti
Verkko:  Yhdysvallat: CBS (kaudet 1–2), USA Network (kaudet 3–8)  Suomi: MTV3, Nelonen
Esitetty:  Yhdysvallat: 7. marraskuuta 1991 – 18. huhtikuuta 1999
Tuotantokausia:  8
Jaksoja:  176
Tuotanto
Säveltäjä(t):  Mike Post, Danny Lux
Tuotantoyhtiö(t):  Stephen J. Cannell Productions Inc. (1991–1995) (kaudet 1–4) Cannell Entertainment (1995–1999) (kaudet 5–8) New World Entertainment (1995–1997) (kaudet 5–6)  20th Century Fox Television (1997–1999) (kaudet 6–8)
Aiheesta muualla
IMDb 
Silkkiä ja luoteja (engl. Silk Stalkings̛) on vuosina 1991–1999 tehty yhdysvaltalainen rikosdraamasarja. Sarjaa esitettiin kahdeksan tuotantokautta ja 176 jaksoa.
Suomessa sarjaa esitti ensimmäisenä MTV3 ja myöhemmin Nelonen.
Shinonome (1898)

| Shinonome / 東雲 |
| --- | --- |

Aluksen vaiheet
Rakentaja:  John I. Thornycroft and Company, Chiswick
Kölinlasku:  1. lokakuuta 1897
Laskettu vesille:  14. joulukuuta 1898
Palveluskäyttöön:  1. helmikuuta 1899
Poistui palveluskäytöstä:  haaksirikkoutui 23. heinäkuuta 1913
Tekniset tiedot
Uppouma:  367 t (kuormattu)
Pituus:  67,7 m (kokonaispituus)
Leveys:  5,96 m
Syväys:  1,7 m
Koneteho:  5 800 ihp
Nopeus:  30 solmua
Miehistöä:  50
Aseistus
Aseistus:  2 × QF 12 naulan 12 cwt -laivatykki 5 × QF 6 naulan Hotchkiss -tykkiä 2 × 18″ torpedoputkea
Shinonome (jap. 東雲) oli keisarillisen Japanin laivaston vuonna 1899 valmistunut Murakumo-luokan torpedovenehävittäjä, joka haaksirikkoutui 23. heinäkuuta 1913.
Valmistus

Alus tilattiin 15. tammikuuta 1897 John I. Thornycroft and Companyltä Chiswickistä Lontoosta, missä köli laskettiin 1. lokakuuta 1897 telakkanumerolla 330. Alus laskettiin vesille 14. joulukuuta 1898 ja valmistui 1. helmikuuta 1899.
Palvelus

Venäjän–Japanin sodassa alus osallistui Keltaisenmeren ja Tsushiman meritaisteluihin.
Shinonome upposi taifuunissa vuonna 1909, mutta hylky nostettiin ja palautettiin palvelukseen. Alus luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Alus haaksirikkoutui Taiwanin rannikolla taifuunissa 23. heinäkuuta 1913.
Saukkosuon kapearaiteinen rata

| Saukkosuon savirata> Perustiedot |
| --- | --- |
Reitti:  Sukevan Keskusvankilan tiilitehdas–Saukkosuo
Rakennettu:  1940-luvulla
Lakkautettu:  1969
Purettu:  1970-luvulla
Omistaja:  Oikeusministeriön Vankeinhoito-osasto, Sukevan Keskusvankila, Tiilitehdas
Tekniset tiedot
Pituus:  noin 2,5 km
Raiteiden lkm:  1
Raideleveys:  600 mm
Saukkosuon kapearaiteinen rata (yleisemmin vain Saukkosuon rata tai Saukkosuon savirata) oli kapearaiteinen rautatie Sonkajärven kunnassa Pohjois-Savossa. Rata alkoi Sukevan Keskusvankilan tiilitehtaalta, ja jatkui Saukkosuon savenottoalueelle. Radan pituus oli noin 2,5 km ja raideleveys 600 mm.
Historia

Sukevan Keskusvankilan ensimmäinen savirata avattiin 1940-luvulla tiilitehtaan läheisyyteen ja sen pituus oli noin 400–500 m. Uusi savenottoalue avattiin Saukkosuolle 1950-luvun lopulla ja radan pituus Tiilitehtaalta sinne oli noin 2,5 km.
Aluksi käytettiin vaunujen vetäjinä hevosvetovoimaa, mutta 1950-luvulla hankittiin 2 veturia. Vuonna 1969 liikenne radalla päättyi ja siirryttiin saven kuorma-autokuljetuksiin. Kuorma-autojen käyttö jatkui tiilitehtaan lopettamiseen (1999) saakka. Rata purettiin ja kalusto jätettiin alueelle 1970-luvulla. Ratapohjat löytyvät kuitenkin vielä maastosta. Myös kalusto (veturi, vaunuja, vaihteita jne.) on pääosin radan alueella hylättynä. Ainakin toisesta veturista käytettiin lempinimeä Pässi.
Historia > Kalusto

Kalustona radalla on ollut parikymmentä vaunua ja kaksi veturia. Vanhempi veturi oli avomalli ja uudempi katettu.
Veturi 1. Ruston & Hornsby (englantilainen) valmistusnumero ei tiedossa/195x (avomalli)
Veturi 2. Nagbøl, Karl Møllers Maskinfabrik A/S, Nagbøl, Lunderskov (tanskalainen), valmistusnumero 542/1954 (katettu ohjaamo)
Kaatovaunuja (kuuppavaunuja) noin 20 kpl (vetoisuus noin 0,75 m³, malli: Mercantile)
Lisäksi Sukevan Keskusvankilalla on ollut noin 300 metrin mittainen rata turvetuotantoalueella. Siellä vaunujen siirtely tapahtui miesvoimin ja vaunut vedettiin vinssillä lastaussillalle. Turvetta tuotettiin vuosina 1946-1949. Vankilan alkuvuosina siellä oli myös lyhyitä tilapäisiä maansiirtoratoja.
Aiheesta muualla

Kuvia tiilitehtaan radan nykytilasta
Sha Sha

| Sha Sha Ben Kweller |
| --- | --- | --- |

Studioalbumin tiedot
 Äänitetty : 1999, Muscle Shoals Studio, Alabama; 2002, Sear Sound, New York
 Julkaistu: 5. maaliskuuta 2002
 Tuottaja(t): Stephen Harris
 Tyylilaji: indie rock, power pop
 Kesto: 45.02
 Levy-yhtiö: ATO Records
Ben Kwellerin muut julkaisut
| EP Phone Home 2001 | Sha Sha 2002 | On My Way 2004 |
Sha Sha on amerikkalaisen Ben Kwellerin ensimmäinen sooloartistina julkaistu levy. Se ilmestyi vuoden 2002 marraskuussa ja sen pituus on 45 minuuttia 2 sekuntia.
Kappaleet

How It Should Be (Sha Sha)  – 1:49
Wasted & Ready  – 3:51
Family Tree  – 4:20
Commerce, TX  – 3:52
In Other Words  – 5:36
Walk on Me  – 3:55
Make It Up  – 4:50
No Reason  – 3:51
Lizzy  – 4:06
Harriet's Got a Song  – 4:50
Falling  – 4:04
SiMPLE

SiMPLE (rekursiivinen lyhenne sanoista Simple Modular Programming Language & Environment) on sovelluskehitinjärjestelmä, joka luotiin antamaan helpot ohjelmointivalmiudet kaikille, erityisesti ei-ammattilaisille. Sen kehityksen aloittivat Bob Bishop ja Rich Whicker käyttäen BASIC-ohjelmointikieltä pohjana.
Sava Savanović

Sava Savanović on serbialaisen kansanuskon tunnetuimpia vampyyrejä. Sava Savanovićin uskotaan asuneen vanhassa vesimyllyssä Zarožjen kylässä Bajina Baštan kunnassa. Hänen väitetään tappaneen viljaa jauhamaan tulleita ihmisiä ja juoneen heidän verta. Vaikka usein sanotaan hänen olleen ensimmäinen serbialainen vampyyri, usein mainitaan myös Veliko Gradištesta kotoisin oleva vuonna 1724 kuollut Petar Blagojević, joka omana aikanaan pääsi myös Euroopan huomion keskipisteeksi.
Mylly

Muutamat viime vuosikymmenet Sava Savanovićin mylly on ollut Jagodićin perheen omistuksessa ja sitä on usein nimitetty ”Jagodićin myllyksi”. Se oli toiminnassa myöhään 1950-luvulle asti, jolloin se suljettiin ja sammutettiin. Vesimylly vetää puoleensa kävijöitä, mutta kylän asukkaat eivät ole vielä onnistuneet tekemään myllystä menestyksekästä turistikohdetta.
Vaikutus kulttuuriin

Sava Savanovićin hahmo mainitaan kirjailija Milovan Glišićin kertomuksessa ”Posle devedeset godina” ja serbialaisessa kauhuelokuvassa Leptirica vuodelta 1973, joka perustuu Glišićin kertomukseen, sekä myös Mirjana Novakovićin kirjassa Strah i njegov sluga.
Aiheesta muualla

Tietoja kansanuskomuksista Zarožjen kylän epävirallisilla sivuilla (Arkistoitu – Internet Archive)
Shinobi (pelisarja)

| Shinobi |
| --- | --- |
Kehittäjä:  Sega Wow Overworks (kaikki muut sarjan pelit) Griptonite Games (Shinobi 3D)
Julkaisija:  Sega THQ
Suunnittelija:  Yutaka Sutano Yasuhiro Kawakami
Lajityyppi:  tasohyppely Hack and slash
Ensijulkaisu:  Shinobi
Viimeisin julkaisu:  Shinobi 3D
Aiheesta muualla
MobyGames
Lisää peliartikkeleitaVideopelien teemasivulla
Shinobi (jap. 忍 SHINOBI) on Segan kehittämä ja julkaisema ninja videopelisarja lukuisille konsoleille. Sarjan aloitti Shinobi kolikkopeli vuonna 1987.
Hahmot

Sarjan ensimmäisissä peleissä seurataan ninjaa nimeltä Joe Musashi. Hänen tehtävänään on suojella perheensä kunniaa ja Japania kaikilta yli-luonnolisilta uhilta.
Aikajana

Julkaistut Shinobi-pelit niiden alkuperäisessä julkaisujärjestyksessä:
| No>  | Kansainvälinen nimike | Japanilainen nimike | Julkaisuvuosi | Alusta |
| --- | --- | --- | --- | --- |
| 1. | Shinobi | Shinobi | 1987 | Kolikkopeli |
| 1. | Shinobi | Shinobi | 1988 | Sega Master System |
| 1. | Shinobi | Shinobi | 1989 | Commodore 64, Amiga, Atari ST, ZX Spectrum, PC Engine, Nintendo Entertainment System |
| 1. | Shinobi | Shinobi | 2009 | Xbox Live Arcade, Wii (Virtual Console), PlayStation 3, Xbox 360 (Sega Mega Drive Ultimate Collection) |
| 2. | Shadow Dancer | Shadow Dancer | 1989 | Kolikkopeli |
| 2. | Shadow Dancer | Shadow Dancer | 1991 | Commodore 64, Amiga, Atari ST, Sega Master System, ZX Spectrum |
| 2. | Shadow Dancer: The Secret of Shinobi | Shadow Dancer: The Secret of Shinobi | 1990 | Sega Mega Drive |
| 2. | Shadow Dancer: The Secret of Shinobi | Shadow Dancer: The Secret of Shinobi | 2006 | PlayStation 2, PSP (Sega Mega Drive Collection) (ei saatavissa PAL- alueilla) |
| 3. | The Revenge of Shinobi | The Super Shinobi | 1989 | Sega Mega Drive |
| 3. | The Revenge of Shinobi | The Super Shinobi | 2009 | Wii (Virtual Console) |
| 3. | The Revenge of Shinobi | The Super Shinobi | 2012 | PlayStation Network, Xbox Live Arcade |
| 4. | The Cyber Shinobi | N/A | 1990 | Sega Master System |
| 5. | Shinobi | The G.G. Shinobi | 1991 | Sega Game Gear |
| 5. | Shinobi | The G.G. Shinobi | 2012 | Nintendo 3DS (Virtual Console) |
| 6. | Shinobi II: The Silent Fury | The G.G. Shinobi II | 1992 | Sega Game Gear |
| 7. | Shinobi III: Return of the Ninja Master | The Super Shinobi II | 1993 | Sega Mega Drive/Sega Genesis |
| 7. | Shinobi III: Return of the Ninja Master | The Super Shinobi II | 2006 | PlayStation 2, PlayStation Portable (Sega Mega Drive Collection) |
| 7. | Shinobi III: Return of the Ninja Master | The Super Shinobi II | 2007 | Wii (Virtual Console) |
| 7. | Shinobi III: Return of the Ninja Master | The Super Shinobi II | 2009 | PlayStation 3, Xbox 360 (Sega Mega Drive Ultimate Collection) |
| 7. | Shinobi III: Return of the Ninja Master | The Super Shinobi II | 2013 | Nintendo 3DS (Virtual Console) |
| 8. | Shinobi Legions (Shinobi X)PAL | Shin Shinobi Den | 1995 | Sega Saturn |
| 9. | The Revenge of Shinobi | N/A | 2002 | Game Boy Advance |
| 10. | Shinobi | Shinobi | 2002 | PlayStation 2 |
| 10. | Shinobi | Shinobi | 2012 | PlayStation Network |
| 11. | Nightshade | Kunoichi | 2003 | PlayStation 2 |
| 12. | Shinobi | Shinobi 3D | 2011 | Nintendo 3DS |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Shinobi (series)
Käännös suomeksi
Siegen

| Siegen |
| --- | --- |
 Näkymä Siegeniin
 vaakuna
 Siegen
 Koordinaatit: 50°52′30″N, 08°01′20″E 
Valtio:  Saksa
Osavaltio:  Nordrhein-Westfalen
Hallintopiiri:  Arnsberg
Pinta-ala:  
 – Kokonaispinta-ala:  114,69 km²
Korkeus:  267 m
Väkiluku (31.12.2022):  102 560
 – Väestötiheys:  894 as./km²
Postinumero:  57001–57080
Suuntanumero(t):  0271
 
 www.siegen-stadt.de 
Infobox OKVirheellinen NIMI-arvo: 
Siegen on kaupunki Saksan länsiosassa Nordrhein-Westfalenin osavaltiossa. Se sijaitsee Siegjoen varrella, josta se on myös saanut nimensä. Kaupungissa oli 102 560 asukasta vuoden 2022 lopussa, ja sen pinta-ala on 114,69 neliökilometriä.
Siegenin näkymiä teräskaiverruksessa vuodelta 1842.
Ensimmäisen kerran Siegen esiintyy kirjallisissa lähteissä vuonna 1079, nimellä Sigena. Vuonna 1224 Siegen mainitaan vastikään rakennettuna kaupunkina. Nykyisin Siegen on Etelä-Westfalenin hallinnollinen ja palvelullinen keskus. Kaupungin teollisuus on pitkälti metalliteollisuutta. Siegen tunnetaan myös yliopistokaupunkina. Siegenin yliopistossa opiskelee noin 16 000 opiskelijaa.
Ystävyyskaupungit

Spandau, Saksa
Rijnsburg, Alankomaat
Leeds, Yhdistynyt kuningaskunta
Ypres, Belgia
Zakopane, Puola
Plauen, Saksa
Aiheesta muualla

Kuvia tai muita tiedostoja aiheesta Siegen Wikimedia Commonsissa
Viralliset sivut (saksaksi)
Sichuaninpuukiipijä

| Sichuaninpuukiipijä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Puukiipijät Certhiidae
Suku::  Puukiipijät Certhia
Laji::  tianquanensis
Kaksiosainen nimi
 Certhia tianquanensis  Li, 1995 
Katso myös
   Sichuaninpuukiipijä Wikispeciesissä   Sichuaninpuukiipijä Commonsissa 
Infobox OKNimi-testi OKIUCN-testi OK: 
Sichuaninpuukiipijä (Certhia tianquanensis) on puukiipijöiden heimoon kuuluva varpuslintu.
Levinneisyys

Sichuaninpuukiipijää tavataan Kiinassa, ja sen levinneisyysalueen pinta-ala on noin 32 000 km2. Lajin populaatioksi arvioidaan 1 000‐10 000 yksilöä, ja se on vähenemässä elinympäristöjen tuhoutumisen vuoksi. Se on luokiteltu elinvoimaiseksi.
Shaggy & Scooby-Doo Get a Clue!

| Shaggy & Scooby-Doo Get a Clue! |
| --- | --- |
 Sarjan tunnus.
Tyyli:  Animaatio
Kestoaika:  22 min.
Luoja(t):  Joe Ruby Ken Spears Sander Schwartz
Pääosissa:  Jeff Bennett Scott Menville Jim Meskimen Frank Welker
Alkuperämaa:   Yhdysvallat
Alkuperäiskieli:  englanti
Verkko:   Kids' WB  Teletoon  Cartoon Network
Esitetty:  23. syyskuuta 2006 – 15. maaliskuuta 2008
Tuotantokausia:  2
Jaksoja:  26
Tuotanto
Tuottaja(t):  Joseph Barbera Eric Radomski Joseph Barbera Sander Schwartz
Ohjaaja(t):  Jeff Allen
Käsikirjoittaja(t):  Steven Sessions Scott Kreamer
Tuotantoyhtiö(t):  Warner Bros. Animation
Palkinnot
Ehdokkuudet:  Daytime Emmy (2007)
Aiheesta muualla
IMDb 
Shaggy & Scooby-Doo Get a Clue! on yhdysvaltalainen animaatiosarja, jonka tuotti Warner Bros. Animation. Sarja oli samalla Joseph Barberan viimeinen tuottama televisiosarja. Sarja oli poikkeuksellinen monelta osin edellisiin Scooby-Doon animaatiosarjoihin, muun muassa päähahmoihin lukeutuvat Freddy, Velma ja Daphne esiintyivät vain hetkellisesti sarjan aikana. Lisäksi pitkään Shaggyn ääniroolissa ollut Casey Kasem oli Shaggyn sedän Albertin äänenä ja Shaggyn äänenä toimi Scott Menville. Sarja oli myös piirrostyyliltään hyvin erilainen verrattuna edellisiin televisiosarjoihin. Ohjelman esitys aloitettiin Yhdysvalloissa vuonna 2006 ja sitä esitettiin yhteensä 26 jakson verran aina vuoteen 2008 asti.
Tarina

Shaggy ja Scooby asuvat Shaggyn sedän kartanolla. He yrittävät kahdestaan ratkoa mysteereitä uudella nanoteknologialla varustettujen Scooby-keksien ja muuntautuvan Mysteerikoneen avulla. Uusien Scooby-keksien avulla Scooby-Doo kykenee lentämään, muuttumaan suuriksi roboteiksi ja jopa muuntautumaan suureksi magneetiksi. Shaggy ja Scooby-Doo yrittävät samalla suojella heidän keksiensä salaisuutta, kun ratkovat mysteereitä.